Source: http://www.hardware.fi/artikkelit/artikkeli.cfm/testissa_radeon_hd_7950_millaisen_vastuksen_tarjoaa_geforce_gtx_580
Timestamp: 2017-06-24 17:08:24+00:00

Document:
Testissä Radeon HD 7950: millaisen vastuksen tarjoaa GeForce GTX 580? - Hardware.fi
Onko Radon HD 7970:n 550 dollarin hinta liikaa? AMD julkaisee nyt halvemman vaihtoehdon, joka perustuu samaan GCN-arkkitehtuuriin. Jo perusasetuksillaan se päihittää Nvidian GeForce GTX 580:n monissa testeissä. Lisäksi se kellottuu mahtavasti.
Kun Radeon HD 7950 julkaistiin 550 dollarin hintaan, se vaikutti kohtalaiselta vaihtoehdolta GeForce GTX 590 -kortille sekä AMD:n omalle Radeon HD 6990 -mallille. Molemmat kahden GPU:n kortit ovat tietysti huomattavasti nopeampia, mutta ne myös maksavat yli 700 dollaria, kuluttavat tehoa järjettömästi sekä ainakin 6990:n tapauksessa ovat erittäin kovaäänisiä. Siltikin 7970:n pyyntihinta oli kohtalaisen korkea.
Siitä syystä Radeon HD 7950:n tapainen kortti on erittäin tervetullut lisäys AMD:n valikoimaan. Tämän artikkeli kirjoitushetkellä AMD:lta ei vielä ole suostuttu paljastamaan 7950:n tulevaa myyntihintaa. Me olemme silti tehneet tarvittavat testit. Niiden perusteella tiedämme miten se pärjää Radeon HD 7970 -mallia ja GeForce GTX 580 -mallia vastaan. Vertailun perusteella voimme siis sanoa mitä olisimme valmiita maksamaan kortista. Jos AMD:n ajatukset ovat kulkeneet samaa rataa, kortin hinta asettuneet alle 500 dollarin, todennäköisesti 480 tai 490 dollarin paikkeille. Päivitys: Ennen julkaisua, mutta lopullisen kansainvälisille sivuillemme tarkoitetun artikkeliversion valmistumisen jälkeen AMD paljasti, että Radeon HD 7950 saapuu markkinoille noin 450 dollarin hintaan. Se on huomattavasti halvempi kuin mihin odotin hinnan asettuvan ottaen huomioon kilpailun. Matalan hinnan motiivina on selvästi Nvidian GeForce GTX 580:n paikalle kiilaaminen (tai Nvidian pakottaminen hintojen laskuun) eikä niinkään perinteisen hinnoittelumallin säilyttäminen verrattuna yhtiön yhden GPU:n lippulaivaan. AMD on joka tapauksessa etulyöntiasemassa.
Mikä siis tekee AMD:n HD 7950 -kortista mahdollisesti hintavamman kuin Nvidian GeForce GTX 580 -kortista? Tarkastellaan korttia lähemmin?
Ylempi kortti on Radeon HD 7970 ja alempi Radeon HD 7950. Niiden ulkoiset erot jäävät erittäin pieniksi.
Esittelyssä AMD:n RadeonHD 7950
Ulkoisesti Radeon HD 7950 on ominaisuuksiltaan identtinen AMD:n aiemmin julkaiseman HD 7970 -mallin kanssa. Niitä erottaa vain yksi seikka: toinen 6-pinninen lisävirtaliitin. Sen perusteella voidaan jo arvioida kortin tehonkulutuksen jäävän alle 225 wattiin (75 wattia PCIe-liitännästä sekä 75 wattia kummastakin lisävirtaliittimestä). Itse asiassa AMD on merkinnyt kortin tehonkulutuksen jäävän tasan 200 wattiin. Vertailun vuoksi Radeon HD 7970:n enimmäiskulutus on 250 wattia, johon vaaditaan kortista löytyvät 6- ja 8-pinniset liitännät.
Vajaan 27 cm pitkän piirilevyn lisäksi kortin pituutta kasvattaa vielä lähes 1,5 sentillä metallinen pohjalevy sekä muovinen kuoriosa. Koteloa valitessa kannattaa siis pitää mielessä kortin koko. Kuten Radeon HD 7970, myös 7950 sisältää kortin päätyyn asennetun ympärille puhaltavan tuulettimen. Ilmavirta kulkee koko kortin läpi ja lämmin ilma poistuu kotelosta kortin takaosasta. Tämä on jäähdytysratkaisuista ehdottomasti tehokkain. Esimerkiksi Radeon HD 6990:n tai GeForce GTX 590:n jäähdytystä ei voitu toteuttaa samalla tapaa, jolloin tuuletin piti asentaa keskelle ja osa ilmasta puhallettiin ulos kotelosta ja osa ilmasta jäi sisälle pyörimään. Koska jäähdytys perustuu ilman puhaltamiseen ulos kotelosta, kortin toinen takalevy on varattu kokonaan tuuletusaukolle ilmankierron parantamiseksi. Toisessa korttipaikassa on neljä näyttöliitintä: yksi dual-link DVI, yksi täysikokoinen HDMI sekä pari mini-DisplayPort-liittimiä.
Sopimusvalmistajat tulevat todennäköisesti sisällyttämään myyntipakkauksiin läjän erilaisia adaptereita, joten tarvittavien adaptereiden löytyminen kannattaa tarkistaa ennen ostopäätöksen tekemistä. Esimerkiksi aiemmin ostamamme kaksi Sapphiren Radeon HD 7970 -korttia sisälsivät DVI-to-VGA-adapterin, mini-DisplayPort-to-DisplayPort-adapterin, mini-DisplayPort-to-singl-link-DVI-adapterin sekä HDMI-to-DVI-adapterin. Toisaalta taas testiin saatu XFX:n R7950 Black Edition -sisälsi vain HDMI-to-DVI-adapterin. Adaptereita tärkeämpää on kuitenkin se, että kaikki neljä liitäntää voivat olla käytössä samanaikaisesti, joka ei yksinkertaisesti onnistu yhdellä Nvidian kortilla.
Tahiti Pro: sama GPU laihdutuskuurin jälkeen
Radeon HD 7950 perustuu jo aiemmin nähtyyn, TSMC:n 28 nm prosessilla valmistettuun 4,31 miljardia transistoria sisältävään Tahiti-piiriin, joka löytyy myös AMD:n nopeamman ja paremmin varustellun Radeon HD 7970:n sisuksista. Edeltäjästään poiketen Radeon HD 7950:n piiri on varustettu 28 laskentayksiköllä (Compute Units) verrattuna täysversion 32 laskentayksikköön. Kuten aiemmassa artikkelissa käytiin läpi, jokainen CU sisältää neljä Vector Unit -yksikköä, joihin puolestaan sisältyy 16 varjostinyksiköä, ALU:ta, stream prosessoria tai miksi niitä ikinä halutaankin kutsua. Se tarkoittaa 64 SP:a jokaista CU:ta kohden. Pienen kertolaskun jälkeen (64*28) voidaan todeta, että piiri sisältää yhteensä 1792 Strean Processor -yksikköä. Koska jokainen käytöstä poistettu CU sisälsi myös neljä teksturointiyksikköä, myös niiden lukumäärä tipahtaa 128 kappaleesta 112 kappaleeseen.
Jotta tuotteiden välille syntyisi vielä merkittävämpiä eroja, AMD on tiputtanut ytimen kellotaajuuden 800 MHz:n (verrattuna aiempaan 925 MHz:n). Suurin mahdollinen laskentateho tippuu samalla 2,87 TFLOPS tasolle aiemmasta 3,79 TFLOPS lukemista.
Piirin taustaosiot ovat laskentayksiköistä riippumattomia erillisiä kokonaisuuksia ja AMD on jättänyt kaikki kahdeksan ROP-osiota koskemattomiksi, mikä tarkoittaa enintään 32 rasterioperaatiota kellojaksoa kohti. Kuusi 64-bittistä muistiohjainta syöttävät dataa ROP-yksiköille. Yhteenlaskettu 384-bittinen muistiväylä on liitetty yhteensä kolmeen gigatavuun GDDR5-muistia, joka toimii 1250 MHz:n nopeudella. Se tarkoittaa 240 GB/s kaistanleveyttä, joka on pieni pudotus verrattuna Radeon HD 7970:n 264 GB/s nopeuteen, mutta silti kohtuullinen lisäys verrattuna Radeon HD 6970:n lukemiin.
Stream-processorit
Värilliset ROP-yksiköt
Transistoreita (Miljardeja)
Enimmäistehonkulutus
Seuraava sivuTesselaatiosuorituskyky ja äänen ulostulot

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD